CELEX: 32006D0383
Language: sl
Date: 2006-05-22 00:00:00
Title: 2006/383/ES: Odločba Komisije z dne  22. maja 2006  o spremembi Odločbe 2005/1/ES o odobritvi metod razvrščanja prašičjih trupov v Češki republiki  (notificirano pod dokumentarno številko C(2006) 1982)

2.6.2006   
            
            
               SL
            
            
               Uradni list Evropske unije
            
            
               L 148/50
            
         
      ODLOČBA KOMISIJE
   
   z dne 22. maja 2006
   o spremembi Odločbe 2005/1/ES o odobritvi metod razvrščanja prašičjih trupov v Češki republiki
   (notificirano pod dokumentarno številko C(2006) 1982)
   (Besedilo v češkem jeziku je edino verodostojno)
   (2006/383/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 3220/84 z dne 13. novembra 1984, ki določa lestvico Skupnosti za razvrščanje prašičjih trupov (1), in zlasti člena 5(2) Uredbe,
   upoštevanju naslednjega:
   
               (1)
            
            
               Z Odločbo Komisije 2005/1/ES (2) je bila Češki republiki odobrena uporaba štirih metod za razvrščanje prašičjih trupov.
            
         
               (2)
            
            
               Češka je zaprosila Komisijo za odobritev dveh novih metod za razvrščanje prašičjih trupov in je predložila rezultate svojega poskusa z razkosavanjem s predložitvijo dela dve protokola, opredeljenega v členu 3(3) Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (3).
            
         
               (3)
            
            
               Preučitev tega zahtevka je pokazala, da so pogoji za odobritev novih metod izpolnjeni.
            
         
               (4)
            
            
               Zaradi tehničnih razlogov v klavnicah je Češka zaprosila, da se meja za uporabo metode razvrščanja „Zwei-Punkte-Messverfahren (ZP)“ določi na prejšnjem tedenskem številu, izraženem z letnim povprečjem.
            
         
               (5)
            
            
               Odločbo 2005/1/ES je zato treba ustrezno spremeniti.
            
         
               (6)
            
            
               Ukrepi, predvideni s to odločbo, so v skladu z mnenjem Upravljalnega odbora za prašičje meso –
            
         SPREJELA NASLEDNJO ODLOČBO:
   Člen 1
   Odločba 2005/1/ES se spremeni:
   
               1.
            
            
               Člen 1 se spremeni:
               
                           (a)
                        
                        
                           V prvem odstavku člena 1 se dodasta peta in šesta alinea:
                           
                                       „—
                                    
                                    
                                       naprava, imenovana ‚Ultra-sound IS-D-05‘, in z njo povezane metode ocenjevanja, ki so podrobno opredeljene v delu 5 Priloge,
                                    
                                 
                                       —
                                    
                                    
                                       naprava, imenovana ‚Needle IS-D-15‘, in z njo povezane metode ocenjevanja, ki so podrobno opredeljene v delu 6 Priloge.“
                                    
                                 
                     
                           (b)
                        
                        
                           Drugi odstavek se nadomesti z naslednjim:
                           „Metoda razvrščanja ‚Zwei-Punkte-Messverfahren (ZP)‘ se sme uporabljati le v klavnicah, ki v letnem povprečju ne presegajo zakola 200 prašičev tedensko.“
                        
                     
         
               2.
            
            
               Priloga se spremeni v skladu s Prilogo k tej odločbi.
            
         Člen 2
   Ta odločba je naslovljena na Češko republiko.
   
      V Bruslju, 22. maja 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).
   
      (2)  UL L 1, 4.1.2005, str. 8.
   
      (3)  UL L 285, 25.10.1985, str. 39. Uredba, kakor je bila spremenjena z Uredbo (ES) št. 3127/94 (UL L 330, 21.12.1994, str. 43).
   
      PRILOGA
      V Prilogi k Odločbi 2005/1/ES se dodasta del 5 in del 6:
      
         „DEL 5
         Ultra-sound IS-D-05
         
                     1.
                  
                  
                     Razvrščanje prašičjih trupov se opravi z metodo, imenovano ‚Ultra-sound IS-D-05‘.
                  
               
                     2.
                  
                  
                     Naprava za razvrščanje IS-D-05 je pripomoček za merjenje mesnatosti in debeline slanine z analizo razpona odmeva ultrazvočnih impulzov, ki se v zaporedju oddajajo v trup na posebnem mestu. Ultrazvočna sonda preišče obdelane trupe z nizem 3 x 100 ultrazvočnih impulzov s frekvenco 4 MHz med preiskavo.
                  
               
                     3.
                  
                  
                     Delež mesnatosti trupa se izračuna po naslednji enačbi:
                     
                         = 60,69798 – 0,89211 S (IS-D-05) + 0,10560 M (IS-D-05)
                     pri čemer:
                     
                        = predvideni odstotek mesnatosti trupa,S (IS-D-05)= debelina hrbtne slanine, vključno s kožo, v milimetrih na točki merjenja 70 mm od vzdolžne osi trupa med zadnjim drugim in tretjim rebrom,
                     M (IS-D-05)= debelina mišice na točki merjenja v milimetrih.
                     Enačba velja za trupe, ki tehtajo med 60 in 120 kilogrami.
                  
               DEL 6
         Needle IS-D-15
         
                     1.
                  
                  
                     Razvrščanje prašičjih trupov se opravi z metodo, imenovano ‚Needle IS-D-15‘.
                  
               
                     2.
                  
                  
                     Naprava za razvrščanje IS-D-15 je pripomoček z ostro iglasto sondo, ki se vstavi v posebno točko trupa; globina vboda je približno 140 mm. Za iglo je nameščena posebna optična priprava, ki z optičnim kanalom osvetli okolno tkivo ali področje in odčita količino odbite svetlobe z določeno valovno dolžino. Terminal je opremljen tudi z natančnim nestičnim merilnim pripomočkom, ki določa trenutno globino vboda z natančnostjo 46 mikrometrov.
                  
               
                     3.
                  
                  
                     Delež mesnatosti trupa se izračuna po naslednji enačbi:
                     
                         = 60,92452 – 0,77248 S (IS-D-15) + 0,11329 M (IS-D-15)
                     pri čemer:
                     
                        = predvideni odstotek mesnatosti trupa,S (IS-D-15)= debelina hrbtne slanine, vključno s kožo, v milimetrih na točki merjenja 70 mm od vzdolžne osi trupa med zadnjim drugim in tretjim rebrom,
                     M (IS-D-15)= debelina mišice na točki merjenja v milimetrih.
                     Enačba velja za trupe, ki tehtajo med 60 in 120 kilogrami.“